Nyoman Ayu Carmenita

Nyoman Ayu Carmenita (), () utawi ingkang asring dipunsebat Carmen (), punika satunggaling penyanyi saking Bali, Indonesia. Sakmenika, panjenenganipun dados salah satunggaling anggota girl grup saking Korea Kidul, inggih punika Hearts2Hearts (H2H).

Carmen dipunmangertosi minangka idol K-Pop ingkang sepisanan saking Indonesia ingkang debut wonten ing agensi big 3, inggih punika SM Entertainment. Panjenenganipun ugi kalebet Idol èstri ingkang kaping-5 saking Indonesia kanthi sakabèhipun ingkang saged debut. Carmen miwiti masa latianipun ing SM Entertainment ing taun 2022.

Rai Carmen sepisanan medal wonten ing teaser debut girl grup énggal SM Entertainment, Hearts2Hearts. Teaser punika dipunwedalaken perdana nalika konser SM Entertainment, SMTOWN LIVE 2025 ing Gocheok Sky Dome, Seoul. Carmen resmi debut ing grup Hearts2Hearts sesarengan kaliyan Jiwoo, Juun, A-na, Yuha, I-an, Stella, lan Ye-on. Carmen punika anggota satunggal-satunggalipun ingkang sanès tiyang Korea. Girl group kasebat ngedalaken lagu sepisanan kanthi judhul The Chase nalika dinten Senèn, 24 Februari 2025.

Wiwit medalipun ingkang sepisanan, Carmen angsal tanggepan positif sarta panyengkuyung saking masyarakat Indonesia, mliginipun penggemar K-pop. Carmen dipunanggep ngarumaken asma Indonesia amargi dados ingkang sepisanan lan satunggal-satunggalipun idol ingkang debut wonten ing SM Entertainment ingkang misuwur kanthi persaingan ingkang ketat kanggé saged debut.